b'\n_START_ARTICLE_\nProposta per les Illes\n_START_SECTION_\nProjecte pol\xc3\xadtic\n_START_PARAGRAPH_\nEls l\xc3\xadders principals del partit s\xc3\xb3n el president Jaume Font (antic l\xc3\xadder de Lliga Regionalista), i els vicepresidents Josep Meli\xc3\xa0 Ques (per Mallorca), Antoni Pastor (per Mallorca), F\xc3\xa8lix Ripoll (per Menorca) i Xicu Torres (per Eivissa)._NEWLINE_El PI diu cercar di\xc3\xa0leg pol\xc3\xadtic i moderaci\xc3\xb3, rebutjant el que considera dogmatisme i posturisme pol\xc3\xadtic, mentre defineix els seus valors com a centristes i autonomistes. Encara defensant l\'Estatut d\'Autonomia de les Illes Balears i la Constituci\xc3\xb3 Espanyola, el partit tamb\xc3\xa9 cerca promoure la llengua, la cultura i les tradicions de les illes. Proposta per les Illes es defineix com un partit d\'un gran abast social i pol\xc3\xadtic, balearista i de centre-conservador._NEWLINE_Acceptant la necessitat de reduir el d\xc3\xa8ficit en el sistema p\xc3\xbablic el partit ha criticat l\'anunci del govern d\'apujar les taxes, tot dient que hi ha alternatives a aquesta mesura. El partit t\xc3\xa9 arrels regionalistes i nacionalistes (fet el qual va portar-lo a definir-se com a autonomista-balearista) i posar un \xc3\xa8mfasi continuat en fomentar l\'autonomia de les Illes Balears i la llengua catalana com les "ins\xc3\xadgnies d\'identitat de les Illes"._NEWLINE_Els dirigents es trien a trav\xc3\xa9s de llistes obertes i desbloquejades per garantir-ne "l\'honestedat i transpar\xc3\xa8ncia".\n_START_SECTION_\nRepresentaci\xc3\xb3\n_START_PARAGRAPH_\nCom a resultat de la uni\xc3\xb3 dels partits de Mallorca, Menorca i Eivissa, el PI va elegir representants a cadascuna de les tres illes, incloent-hi 6 batlles, 87 consellers a 34 municipis i m\xc3\xa9s de 700 afiliats. El comit\xc3\xa8 executiu est\xc3\xa0 format per 14 membres de Mallorca, 7 d\'Eivissa i 7 de Menorca._NEWLINE_El PI va treure el 7,96 per cent del vot i tres escons en les Eleccions al Parlament de les Illes Balears celebrades el 24 de maig de 2015.\n_START_SECTION_\nHist\xc3\xb2ria\n_START_PARAGRAPH_\nDe cara a les eleccions auton\xc3\xb2miques i municipals de les Illes Balears del 2011, els quatre partits es presentaren per separat, per\xc3\xb2 el juny del 2012 s\'anuncia el proc\xc3\xa9s de conflu\xc3\xa8ncia de la Lliga Regionalista de las Illes Balears, Converg\xc3\xa8ncia per les Illes, Es Nou Partit d\'Eivissa i Uni\xc3\xb3 Menorquina. Finalment el partit es va dir Proposta per les Illes i fou presentat el 2 de novembre del 2012. Converg\xc3\xa8ncia per les Illes es cre\xc3\xa0 al mar\xc3\xa7 de 2011, presidit per Josep Meli\xc3\xa0 i amb una base ideol\xc3\xb2gica similar a Uni\xc3\xb3 Mallorquina (partit dissolt al febrer del 2011)._NEWLINE_Lliga Regionalista va ser creat al febrer de 2011 fundada per l\'exconseller de Medi Ambient del Govern Balear del Partido Popular i exalcalde de Sa Pobla Jaume Font Barcel\xc3\xb3 a causa de les desavinences amb les pol\xc3\xadtiques lligades a la llengua i cultura de les illes del PP. Es Nou Partit (d\'Eivissa) fou creat el 2010 com a partit pol\xc3\xadtic de car\xc3\xa0cter conservador. Amb seu a Sant Antoni de Portmany (Eivissa) es va afegir al PI com a partit d\'\xc3\xa0mbit eivissenc, ja que CxI (Converg\xc3\xa8ncia per les Illes), Lliga (Regionalista) i Uni\xc3\xb3 Menorquina no eren presents en aquesta illa. _NEWLINE_El 14 de mar\xc3\xa7 de 2013, a dos dies del congr\xc3\xa9s fundacional del partit, s\'anunci\xc3\xa0 la incorporaci\xc3\xb3 al PI com a vicepresident d\'Antoni Pastor, diputat i batle de Manacor.'